**Daugavpils pilsētas domes 2019.gada 24.oktobra saistošo noteikumu Nr.24 “Grozījums Daugavpils pilsētas domes 2016.gada 8.decembra saistošajos noteikumos Nr.47 “Daugavpils pilsētas pašvaldības sociālie pabalsti”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Projekta nepieciešamības pamatojums | Ar 2020.gada 1.janvāri stāsies spēkā grozījumi Ministru kabineta 2012.gada 18.decembra noteikumu Nr.913 “Noteikumi par garantēto minimālo ienākumu līmeni” (turpmāk – Noteikumi) 2.punktā, palielinot garantētā minimālā ienākuma līmeni personai no 53 *euro* uz 64 *euro* mēnesī. Noteikumu 3.punkts paredz, ka pašvaldības dome ir tiesīga noteikt citu garantēto minimālo ienākumu līmeni dažādām iedzīvotāju grupām (piemēram, bērniem, vecuma un invaliditātes pensiju saņēmējiem), kas nav zemāks par šo noteikumu [2.punktā](https://likumi.lv/ta/id/253731#p2) minēto ienākumu līmeni un nepārsniedz normatīvajos aktos par ģimenes vai atsevišķi dzīvojošas personas atzīšanu par trūcīgu noteikto ienākumu līmeni.  Saistošo noteikumu grozījums 23.punktā paredz palielināt garantētā minimālās ienākuma līmeni personai līdz 65 *euro* mēnesī. |
| Īss projekta satura izklāsts | Saistošie noteikumi paredz grozījumu 23.punktā.  Tiek noteikts, ka saistošie noteikumi stāsies spēkā ar 2020.gada 1.janvāri. |
| Informācija par plānoto projekta ietekmi uz pašvaldības budžetu | Saistošo noteikumu grozījums 23.punktā skars aptuveni 465 ģimenes, kurās ir 852 personas.  Saistošie noteikumi tiks īstenoti Sociālajam dienestam 2020.gadā piešķirto budžeta līdzekļu ietvaros, pabalsta garantētā minimālā ienākuma līmeņa izmaksai 2020.gadam tiek plānoti 358 800 EUR. |
| Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| Informācija par administratīvajām procedūrām | Netiek mainītas. |
| Informācija par konsultācijām ar privātpersonām | Nav notikušas. |

Domes priekšsēdētājs *(personiskais paraksts)* A.Elksniņš